നെടുമങ്ങാട് മാര്ക്കറ്റ്ജില്ലാ ആശുപത്രി റോഡ് തകര്ന്നു നെടുമങ്ങാട് : നെടുമങ്ങാട് നഗരസഭയിലെ ഏറ്റവും പ്രധാനപ്പെട്ട റോഡായ മാര്ക്കറ്റ്, ജില്ലാആശുപത്രി എന്നിവിടങ്ങളിലേക്ക് പോകേണ്ട റോഡ് തകര്ന്നിട്ട് മാസങ്ങള് കഴിയുന്നു. കാല്നടയും, ഇരുചക്രവാഹന യാത്രയും ഏറെ അപകടകരമായി. പ്രതിദിനം ആയിരക്കണക്കിന് വാഹനങ്ങളും അതിനിരട്ടി കാല്നടയാത്രക്കാരും ഈ പാത ഉപയോഗിക്കുന്നു. പൊന്നറ ശ്രീധര് പാര്ക്കുമുതല് ജില്ലാ ആശുപത്രിവരെയുള്ള റോഡിലാണ് ഏറ്റവുമധികം കുഴികള് ഉള്ളത്. നേരത്തെ വലിയപരാതിയും അപകടങ്ങളും കൂടിയതോടെ ജില്ലാ ആശുപത്രിയുടെ മുന്നില് മാത്രം കുഴികളടച്ചിരുന്നു. എന്നാല് ഒരുമാസം പോലും ഈ ഓട്ടയടപ്പിന് ആയുസുണ്ടായില്ല. നല്ല മഴയുള്ളപ്പോള് അപകടക്കുഴികളറിയാതെ വന്നു പെട്ടുപോകുന്ന ഇരുചക്രവാഹനങ്ങളാണ് ഏറ്റവുമധികം അപകടത്തില്പ്പെടുന്നത്. പൊതുമരാമത്ത് ഓഫീസിന്റെ വിളിപ്പാടകലെയുള്ള റോഡിനാണ് ഈ ഗതികേട്. ഈ വിഷയത്തില് നഗരസഭയും വേണ്ടത്ര താത്പര്യം കാണിക്കുന്നില്ലെന്ന് നാട്ടുകാര് പരാതിപ്പെടുന്നു.ചതയദിനം ആഘോഷിച്ചുനെടുമങ്ങാട് : മൂഴി എസ്എന്ഡിപി യോഗം ശാഖയില് ചതയദിനാ ഘോഷം നടന്നു.ശാഖ പ്രസിഡന്റ് അമല് ചന്ദിന്റെയും സെക്രട്ടറി മൂഴി സുനിയുടെയും നേതൃത്വത്തില് ഗുരുപൂജ നടന്നു.